ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
அடுத்த 5 ஆண்டுகளில் ரூ.98,000 கோடி முதலீட்டு செலவில் தற்போதைய விமான நிலையங்களை மேம்படுத்தவும், புதிய விமான நிலையங்களை அமைக்கவும் இந்திய விமான நிலையங்கள் ஆணையம் மற்றும் இதர தனியார் விமான நிலைய செயற்பாட்டாளர்கள் முடிவு செய்துள்ளனர்
விமானப் போக்குவரத்து வளர்ச்சியால் ஏற்பட்டுள்ள சவால்களை எதிர்கொள்ள விமான நிலையங்களில் உட்கட்டமைப்பை மேம்படுத்தும் பணிகளில் இந்திய விமான நிலையங்கள் ஆணையம் ஈடுபட்டு வருகிறது.
மேலும் விமான போக்குவரத்துத்துறை வளர்ச்சிக்கு ஊக்கம் அளிக்கும் வகையில் அடுத்த 5 ஆண்டுகளில் ரூ.98,000 கோடி முதலீட்டு செலவில் தற்போதைய விமான நிலையங்களை மேம்படுத்தவும், புதிய விமான நிலையங்களை அமைக்கவும் இந்திய விமான நிலையங்கள் ஆணையம் மற்றும் இதர தனியார் விமான நிலைய செயற்பாட்டாளர்கள் முடிவு செய்துள்ளனர்.
கடந்த 7 வருடங்களில் குஜராத்தில் தொலேரா, ஹிராசர், ஆந்திரப் பிரதேசத்தில் தாகதர்த்தி, போகபுரம், ஒரவக்கல், அருணாச்சலப்பிரதேசம் இட்டாநகரில் உள்ள டோன்யி போலோ ஆகிய 6 பசுமை விமான நிலையங்களை அமைப்பதற்கு மத்திய அரசு அனுமதி அளித்துள்ளது. இவற்றில் ஒரவக்கல் மற்றும் டோன்யி போலோ விமான நிலையங்கள் செயல்படத் தொடங்கியுள்ளன.
கோயம்புத்தூர் விமான நிலையத்தில் புதிய உள்நாட்டு முனையக் கட்டிடக் கட்டுமானம் மற்றும் அது சார்ந்த பணிகளுக்காக 146 கோடி ரூபாய் செலவிடப்பட்டு, பணிகள் நிறைவடைந்தன.
சென்னை விமான நிலையத்தின் இரண்டாவது முனையம் 1125.91 கோடி ரூபாய் செலவில் நவீனப்படுத்தப்பட்டு வருகின்றன. திருச்சி விமான நிலையத்தில் புதிய முனையக் கட்டிடப்பணிகள் 710.35 கோடி ரூபாய் செலவில் மேற்கொள்ளப்பட்டு வருகின்றன.
தூத்துக்குடி விமான நிலையத்தின் மேம்பாட்டுப் பணிகள் 46.24 கோடி ரூபாய் செலவில் நடைபெற்று வருகின்றன.
இத்தகவலை மாநிலங்களவையில் விமானப் போக்குவரத்துத்துறை இணையமைச்சர் ஓய்வு பெற்ற ஜென்ரல் வி கே சிங் எழுத்துப்பூர்வமாக தெரிவித்தார்.
விவசாயத்துறை அமைச்சகம்
மாநிலங்களிடையே மண்டிகள் இணையவழி மூலம் பணம் செலுத்தும் வசதி – பிரதமரின் இ-நாம் திட்டத்தில் இன்னும் ஒரு மைல்கல்
புத்தாண்டு 2019 –ன் துவக்கத்தில் பிரதமரின் முன்னோடி திட்டமான இ-நாம் திட்டத்தில்  இன்னும் ஒரு மைல்கல்லாக மாநிலங்கள் இடையே உள்ள மண்டிகள் இணையவழி மூலம் பணம் செலுத்தும் வசதி கொண்டு வரப்பட்டுள்ளது. இதற்கு முன்பு வேளாண் உற்பத்திச் சந்தைக் குழுக்களுக்கு  இடையே அல்லது ஒரே மாநிலத்தைச் சேர்ந்த இரு வேளாண் உற்பத்திச் சந்தைக் குழுக்களுக்குள் வர்த்தகம் நடைபெற்று கொண்டிருந்தது. தற்போது முதல் முறையாக உத்தரப்பிரதேசத்தின் பரேலி, இ-நாம் வேளாண் உற்பத்திச் சந்தைக் குழுவின் வர்த்தகரும், உத்தரகாண்ட் ஹல்துவானி இ-நாம் வேளாண் உற்பத்திச் சந்தைக் குழுவின் விவசாயியும் தக்காளி வியாபாரத்தை மேற்கொண்டனர். இதே போல் உத்தரகாண்ட் மற்றும் உத்தரப்பிரதேசம் மாநிலங்களுக்கு இடையே இ-நாம் எனப்படும் இணையவழி தேசிய வேளாண் சந்தை மூலம் உருளைக்கிழங்குகள், கத்திரிக்காய் மற்றும் காலிபிளவர் வியாபாரம் மேற்கொள்ளப்பட்டுள்ளது. விவசாயிகளுக்கு இது சிறந்த சந்தை வாய்ப்புகளை உருவாக்கி, அவர்களின் உற்பத்திக்கு நியாயமான விலையையும் உறுதி செய்கின்றது.
இதுவரை 16 மாநிலங்கள் மற்றும் 2 யூனியன் பிரதேசங்களிலிருந்து 585 நெறிபடுத்தப்பட்ட சந்தைகள் இ-நாம்-முடன் இணைக்கப்பட்டுள்ளன. மேலும் மார்ச் 2020-க்குள் கூடுதலாக 415 சந்தைகளை இத்திட்டத்துடன் இணைக்க அரசு முடிவு செய்துள்ளது.
இந்திய போட்டிகள் ஆணையம்
கொலம்பியா ஆசியா ஹாஸ்பிடல்ஸ் பிரைவேட் லிமிடெட்டின் 100 சதவீத பங்குகளை மணிப்பால் ஹெல்த் என்டர்பிரைசஸ் பிரைவேட் லிமிடெட் வாங்குவதற்கு போட்டியியல் ஆணையம் ஒப்புதல்
இந்திய போட்டியியல் ஆணையம் , கொலம்பியா ஆசியா ஹாஸ்பிடல்ஸ் பிரைவேட் லிமிடெட்டின் 100 சதவீத பங்குகளை மணிப்பால் ஹெல்த் என்டர்பிரைசஸ் பிரைவேட் லிமிடெட் வாங்குவதற்கு ஒப்புதல் அளித்துள்ளது.
இது தொடர்பான விரிவான ஆணையை சிசிஐ வெளியிட உள்ளது.
பிரதமர் அலுவலகம்
டாக்டர்.தெம்சுலா ஆவோ மறைவிற்கு பிரதமர் இரங்கல்
இலக்கிய பணிகள் மூலம் சிறந்த நாகா கலாச்சாரத்தை பிரபலப்படுத்திய டாக்டர் தெம்சுலா ஆவோ மறைவிற்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்;
“இலக்கிய பணிகள் மூலம் சிறந்த நாகா கலாச்சாரத்தை பிரபலப்படுத்திய டாக்டர் தெம்சுலா ஆவோ மறைவு செய்தி அறிந்து கவலையடைந்தேன். கல்வி மற்றும் கலாச்சார துறைகளில் அவர் ஆற்றிய பங்கு குறிப்பிடத்தக்கது. அவருடைய குடும்பத்தினர் மற்றும் நண்பர்களுக்கு இரங்கலை தெரிவித்துக்கொள்கிறேன். அவருடைய ஆன்மா சாந்தியடையட்டும்” என்று குறிப்பிட்டுள்ளார்.
சுற்றுச்சூழல் மற்றும் வனத்துறை அமைச்சகம்
நாட்டில் உள்ள எட்டு கடற்கரைகளில் சர்வதேச நீலக்கொடி ஏற்றப்பட்டது
நாட்டில் உள்ள எட்டு கடற்கரைகளில் சர்வதேச நீலக்கொடியை மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர் காணொலி மூலம் இன்று ஏற்றினார்.
33 கடுமையான விதிமுறைகளின் அடிப்படையில் டென்மார்க்கில் உள்ள சுற்றுச்சூழல் கல்விக்கான அமைப்பால் வழங்கப்படும் சர்வதேச அளவில் அங்கீகரிக்கப்பட்டுள்ள சுற்றுச்சூழல் மேம்பாட்டுக்கான முத்திரையே நீலக்கொடி சான்று ஆகும்.
ஐக்கிய நாடுகள் சபையை சேர்ந்த பல்வேறு அமைப்புகள் உள்ளிட்ட உறுப்பினர் நிறுவனங்களைச் சேர்ந்த சர்வதேச நீதிபதிகள் குழுவால் டென்மார்க்கில் உள்ள கோபன்ஹேகனில் 2020 அக்டோபர் 6 அன்று இந்த கடற்கரைகளுக்கு சர்வதேச நீலக்கொடி சான்று வழங்கப்பட்டது.
குஜராத்தில் உள்ள சிவராஜ்பூர், டையூவில் உள்ள கோக்லா, கர்நாடகாவில் உள்ள காசர்கோட் மற்றும் பதுபித்ரி, கேரளாவை சேர்ந்த கப்பாட், ஆந்திராவின் ருஷிகொண்டா, ஒடிசா மாநிலத்தின் கோல்டன் பீச் மற்றும் அந்தமான் மற்றும் நிக்கோபரை சேர்ந்த ராதாநகர் கடற்கரை ஆகிய எட்டு கடற்கரைகள் இந்த நீலக்கொடி அங்கீகாரத்தை பெற்றுள்ளன.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1684105
நிதி அமைச்சகம்
ஏர் இந்தியாவின் உரிமையாளர் மாற்ற பணி முடிவடைந்தது
‘‘புதிய பொதுத்துறை நிறுவன கொள்கையை அமல்படுத்தும் நோக்கில், ஏர்இந்தியாவின் உரிமையாளர் மாற்ற பணிகள் நிறைவடைந்துள்ளன’’ என மத்திய நிதியமைச்சர் திருமதி நிர்மலா சீதாராமன் கூறியுள்ளார்.
நிதிநிலை அறிக்கையை நாடாளுமன்றத்தி்ல இன்று தாக்கல் செய்த அவர் மேலும் கூறியதாவது:
நீலாஞ்சல் இஸ்பாட் நிகாம் நிறுவனத்துக்கு பங்குதாரர் தேர்வு செய்யப்பட்டு்ளளது. இதேபோல் எல்ஐசி பங்குகள் தொடர்பான விஷயமும் விரைவில் எதிர்பார்க்கப்படுகிறது. இதேபோல் 2022-23ம் ஆண்டுக்கு இதர பொதுத்துறை நிறுவனங்களின் பங்கு மாற்ற பணிகளும் நடந்து வருகின்றன.
நிதி கட்டமைப்பு மற்றும் மேலாண்மைக்கான தேசிய வங்கி  மற்றும் தேசிய சொத்து மறுசீரமைப்பு நிறுவனம் ஆகியவை தங்கள் நடவடிக்கைகளை தொடங்கி விட்டன.
துரிதமான பெருநிறுவனம் வெளியேற்றம்
புதிய நிறுவனங்களின் துரிதமான பதிவுக்கு தகவல் தொழில்நுட்பம் சார்ந்த அமைப்புகள் ஏற்படுத்தப்பட்டுள்ளன. தற்போது பெருநிறுவனங்கள் வெளியேற்றத்துக்கான மையம்  தொடங்கப்பட்டுள்ளது. இதன் மூலம் நிறுவனங்கள் தானாக வெறியேறும் பணிகள் துரிதமாக நடைபெறும். தற்போது 2 ஆண்டுகளாக உள்ள இதன் கால அளவு, 6 மாதங்களுக்கு கீழாக குறையும்.
திவால் மற்றும் நொடிப்புநிலை விதி
திவால் நடவடிக்கைகளில் தீர்வுகாணும் நடைமுறையை மேம்படுத்த, திவால் மற்றும் நொடிப்பு விதியில் தேவையான திருத்தங்கள் மேற்கொள்ளப்படும்.
சிறுபான்மையினர் நலன் அமைச்சகம்
வக்ஃப் வாரிய சொத்துக்கள்
ஷஹாரி வக்ஃப் சம்பட்டி விகாஸ் திட்டத்தின்கீழ் சிறுபான்மையினர் விவகாரங்கள் அமைச்சகம் மத்திய வக்ஃப் கவுன்சிலுக்கு மானிய உதவி அளித்து வருகிறது. இந்தத் திட்டத்தின்கீழ் மாநில வக்ஃப் வாரியங்கள் / வக்ஃப் கல்வி நிலையங்கள் நகரப் பகுதிகளில் வர்த்தக வளாகங்கள், திருமணக்கூடங்கள், மருத்துவமனைகள், குளிரூட்டப்பட்ட சேமிப்புக் கிடங்குகள் ஆகியவற்றைக் கட்டுவதற்கு வட்டியில்லாத கடன்கள் வழங்கப்படுகின்றன.
இந்தத் திட்டம் தொடங்கப்பட்டதில் இருந்து நாட்டில் உள்ள பல்வேறு வக்ஃப் வாரியங்கள் / வக்ஃப் கல்வி நிலையங்களுக்கு ரூ.71.54 கோடி கடன் வழங்கப்பட்டு உள்ளது.
வக்ஃப் வாரிய சொத்துக்களை அத்துமீறி பயன்படுத்துவதை தடுக்கும் வகையில் அவற்றை டிஜிட்டல் மயமாக்கும் பணி குவாமி வக்ஃப் வாரிய தரக்கியாட்டி திட்டத்தின்கீழ் மேற்கொள்ளப்பட்டு வருகின்றது. இதுவரை 8 லட்சத்தி 33 ஆயிரத்து 558 அசையா வக்ஃப் வாரிய சொத்துக்களின் ஆவணங்கள் வக்ஃப் சொத்து மேலாண்மை அமைப்பில் பதிவு செய்யப்பட்டுள்ளன. 2,92,106 வக்ஃப் வாரிய சொத்துக்கள் ஜி.ஐ.எஸ் மேப்பிங் செய்யப்பட்டு உள்ளன.
இந்த தகவலை மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜுபின் இராணி மக்களவையில் இன்று ஒரு எழுத்துப்பூர்வமான பதிலில் தெரிவித்தார்.
நிதி அமைச்சகம்
ஓய்வூதிய நிதிய ஒழுங்குமுறை மற்றும் மேம்பாட்டு ஆணைய வாரியக் கூட்டத்தின் முக்கிய அறிவிப்புகளும் ஒப்புதல்களும்
ஓய்வூதியர்களின் முதுமைக்கால வருமானப் பாதுகாப்பைக் காக்கும் பொருட்டு ஓய்வூதிய நிதிய ஒழுங்குமுறை மற்றும் மேம்பாட்டு ஆணையம், ஓய்வூதியத் துறையின் மேம்பாடு மற்றும் ஒழுங்குமுறைக்காக மத்திய அரசால் உருவாக்கப்பட்டது. தேசிய ஓய்வூதிய அமைப்பு உருவாக்கம், கணக்குகளைத் துவக்குவதை எளிமைப்படுத்துவது, திரும்பப்பெறுவது, குறை தீர்வு மேலாண்மை மற்றும் புதிய செயல்முறை மேலாண்மை போன்ற தேசிய ஓய்வூதிய அமைப்பின் நடைமுறைப் பிரச்சினைகளை மேம்படுத்தவும் எளிமைப்படுத்தவும் பல்வேறு முன்முயற்சிகளை ஓய்வூதிய நிதிய ஒழுங்குமுறை மற்றும் மேம்பாட்டு ஆணையம் மேற்கொண்டுவருகிறது.
இது தொடர்பாக, அண்மையில் நடைபெற்ற வாரியக் கூட்டத்தில், தேசிய ஓய்வூதிய அமைப்பு நடைமுறை மற்றும் ஒழுங்குமுறை பிரச்சினைகளை மேம்படுத்தும் பொருட்டு சில முக்கியமான முடிவுகள் எடுக்கப்பட்டன :
(- பட்ஜெட் அறிவிப்பு – முதலீட்டுக்கான தர வரன்முறை
- பொதுத் தலைமைக் குறியீடு அறிமுகம்
- தேசிய ஓய்வூதிய அமைப்பின் கீழ் பகுதியளவு திரும்பப்பெறுதலில் திருத்தம்
- தனியார்துறையினருக்குத் தற்போதைய 50 % இலிருந்து 75 % ஆகத் தேர்ந்தெடுக்கும் சமாந்திர முதலீட்டு அதிகரிப்பு
- தற்போது, தேசிய ஓய்வூதிய அமைப்பில் ஓய்வூதியர் எண்ணிக்கை 2.13 கோடியிலிருந்து 2.38 கோடியாக உள்ளது.
தொழிலாளர் மற்றும் வேலைவாய்ப்பு அமைச்சகம்
வேலைவாய்ப்பு சார்ந்த புள்ளி விவர வெளியீடுகளில் மேலும் வெளிப்படைத் தன்மையை ஏற்படுத்த அரசு நடவடிக்கை
புள்ளி விவர வெளியீடுகளில் மேலும் வெளிப்படைத் தன்மையை கடைபிடிக்க அண்மைக் காலமாக அரசு நடவடிக்கை மேற்கொண்டு வருகிறது. இதுபோன்ற வெளியீடுகளில் உண்மையான முன்னோக்கங்களை வெளியிடுவதன் மூலம், சம்பந்தப்பட்ட பயனாளிகள் மற்றும் பொது மக்கள், இதுபோன்ற மதிப்பீடுகள் தயாரிக்கும் நடைமுறைகள் குறித்து, அறிந்துகொள்ள முடியும்.
நாட்டின் வேலைவாய்ப்பு நிலைமை குறித்து, தொழிலாளர் துறை, வருடாந்திர வேலைவாய்ப்பு – வேலைவாய்ப்பின்மை ஆய்வு மற்றும் காலாண்டு வேலைவாய்ப்பு என்ற பெயரில் இரண்டு பெரிய ஆய்வுகளை மேற்கொண்டது. இதுவரை, ஐந்து வருடாந்திர வேலைவாய்ப்பு – வேலைவாய்ப்பின்மை ஆய்வுகள் நடத்தப்பட்டு, அது பற்றிய அறிக்கைகளும் வெளியிடப்பட்டுள்ளது. ஆறாவது வருடாந்திர வேலைவாய்ப்பு – வேலைவாய்ப்பின்மை ஆய்வு -க்கான களப் பணிகள் முடிவடைந்து, புள்ளிவிவர சரிபார்ப்பு பணிகள் நடைபெற்று வருகிறது. ஆறாவது வருடாந்திர வேலைவாய்ப்பு – வேலைவாய்ப்பின்மை ஆய்வு பற்றிய அறிக்கை தயாரிப்புப் பணிகள் 2018 செப்டம்பருக்குள் நிறைவடையும்.
காலாண்டு வேலைவாய்ப்பு ஆய்வு , ஒரு நிறுவனம் சார்ந்த ஆய்வாக, பத்து அல்லது அதற்கு மேற்பட்ட தொழிலாளர்களை கொண்ட, நிறுவனங்களின் அடுத்தடுத்த காலாண்டுகளுக்கான வோலைவாய்ப்பு நிலைமைப் பற்றிய, ஒப்பீடு மாற்றத்தை அடிப்படையாக கொண்டு மேற்கொள்ளப்படுகிறது.
தொழிலாளர் & வேலைவாய்ப்புத்துறையின் கட்டுப்பாட்டில் செயல்படும் சட்ட ரீதியான அமைப்பான தொழிலாளர் வருங்கால வைப்புநிதி நிறுவனம், சம்பள விவரங்கள் பற்றிய மாதாந்திர அறிக்கைகளை வெளியிடத் தொடங்கியுள்ளது. பிரதமரின் ரோஜ்கார் புரோட் சஹான் திட்டத்தின்கீழ், 58,400 நிறுவனங்களில் பணிபுரியும் 46.36 லட்சம் பணியாளர்கள் இத்திட்டத்தின்கீழ் கொண்டுவரப்பட்டு, ரூ.855 கோடி செலவிடப்பட்டுள்ளது.
கூடுதல் விவரங்களுக்கு www.pib.nic.in என்ற இணையதளத்தைக் காணவும்.
=================
(Visitor Counter : 133
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பணியிட மாற்றக் கொள்கை, தேசிய ஆள்தேர்வு முகமை மற்றும் பொது மக்கள் குறை தீர்ப்பு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், கீழ்க்கண்ட தகவல்களை அளித்தார்.
அரசு வேலை தேடுவோரின் சுமைகளை குறைக்கவும், ஆள்தேர்வில் சமநிலையையும், ஒருங்கிணைப்பையும் கொண்டு வரவும், 2020 ஆகஸ்ட் 28 தேதியிட்ட உத்தரவின் மூலம் தேசிய ஆள்தேர்வு முகமையை அரசு அமைத்தது. இதன் மூலம் அனைத்து அரசுப் பணிகளுக்கும் பொது நுழைவுத் தேர்வு நடத்தப்படும்.
பணியாளர் மற்றும் பயிற்சித் துறை வெளியிட்டுள்ள விதிமுறைகளின் படி, இந்திய அரசின் அனைத்து அமைச்சகங்கள்/துறைகளும் தங்களுக்கென்று சொந்தமாக பணியாளர் இடமாற்றத்துக்கான வழிகாட்டுதல்களை வகுத்துக் கொள்ள வேண்டும். இந்த இடமாற்றக் கொள்கையை பொது தளத்தில் அமைச்சகங்கள்/துறைகள் வைக்க வேண்டும்.
பொது மக்கள் குறை தீர்ப்பு முறை கடந்த ஆறு ஆண்டுகளில் முன்னேறி உள்ளது. 2017-இல் 18,66,124 மனுக்கள் பெறப்பட்டு, 17,73,020 மனுக்களுக்கு தீர்வு காணப்பட்டு, 7,55,952 நிலுவையில் உள்ளன.
2018-இல் 15,86,415 மனுக்கள் பெறப்பட்டு, 14,98,519 மனுக்களுக்கு தீர்வு காணப்பட்டு, 8,43,848 நிலுவையில் உள்ளன.
2019-இல் 18,67,758 மனுக்கள் பெறப்பட்டு, 16,39,120 மனுக்களுக்கு தீர்வு காணப்பட்டு, 10,72,486 நிலுவையில் உள்ளன.
(Visitor Counter : 55
நிலக்கரி அமைச்சகம்
வர்த்தக ரீதியிலான நிலக்கரி சுரங்கங்களுக்கான ஏலத்தை பிப்ரவரி 27ம் தேதி தொடங்குகிறது நிலக்கரி அமைச்சகம்
வர்த்தக ரீதியிலான சுரங்கங்களுக்கான 6வது கட்ட மற்றும் 5வது கட்டத்தின் 2வது பகுதி ஏலத்தை நிலக்கரி அமைச்சகம் 2022 நவம்பர் 3ம் தேதி தொடங்கியது. இதற்கு இந்தத் தொழில்துறையினர் மத்தியில் மிகப் பெரிய வரவேற்பு இருந்ததுடன் 36 சுரங்கங்களுக்கு 96 ஏலங்கள் கோரப்பட்டன. இதில் பலர் முதல்முறையாக ஏலத்தில் பங்கேற்றனர். நிலக்கரி சுரங்கத் துறையின் மீது ஆக்கப்பூர்வமான கருத்து உள்ளதை ஏலதாரர்கள் மத்தியில் நிலவிய இந்த ஆர்வம் எதிரொலித்தது.
தொழில்நுட்ப மதிப்பீடுகள் நிறைவடைந்த பிறகு 27 சுரங்கங்களுக்கு ஒன்றுக்கும் மேற்பட்ட ஏலங்கள் கோரப்பட்டிருந்தன. இதையடுத்து 2023 பிப்ரவரி 27 முதல் மீண்டும் ஏலம் விடும் பணி நடைபெற உள்ளது. இந்த ஏலத்திற்கான மாதிரி ஏலம் பிப்ரவரி 24ம் தேதி நடத்தப்படவுள்ளது.
வணிகம் மற்றும் தொழில்துறை அமைச்சகம்
இதுவரை 75,000 புதிய தொழில்கள் அங்கீகரிக்கப்பட்டு இந்தியா முக்கிய மைல்கல்லை எட்டி, சாதனை படைத்துள்ளது
மத்திய வர்த்தகம், தொழில்துறை, நுகர்வோர் விவகாரங்கள், உணவு, பொதுவிநியோகம் மற்றும் ஜவுளித்துறை அமைச்சர் திரு.பியூஷ் கோயல், இந்தியா ஒரு முக்கிய மைல்கல்லை எட்டி சாதனைப் படைத்துள்ளதாக தெரிவித்தார். இதுவரை 75,000 புதிய தொழில்கள் அங்கீகரிக்கப்பட்டுள்ளன. இந்த எண்ணிக்கை தொலைநோக்குப் பார்வையின் அவசியத்தை உணர்த்துகின்றன. இந்த தொலைநோக்குப் பார்வை, நிறுவனத்தின் புதுமை மற்றும் வளர்ச்சியை ஊக்கப்படுத்துகின்றன.
தொழில் மற்றும் உள்நாட்டு வர்த்தகத்தை மேம்படுத்துவதற்கான துறை, இதுவரை 75,000-க்கும் மேற்பட்ட புதிய தொழில் நிறுவனங்களை அங்கீகரித்துள்ளன. இது சுதந்திரத்தின் 75-வது ஆண்டுடன் இணைந்த ஒரு மைல்கல். இந்தியா சுதந்திரத்தின் அமிர்த பெருவிழாவை கொண்டாடும் தருணத்தில், இந்த புதிய தொழில் நிறுவனங்கள், புதுமை, வளர்ச்சி, உத்வேகத்தை தூண்டுகிறது.
2015-ம் ஆண்டு ஆகஸ்ட் 15-ம் தேதி, செங்கோட்டையிலிருந்து சுதந்திரதின உரையாற்றிய பிரதமர் திரு.நரேந்திர மோடி, நாட்டின் புதிய தொழில் முனைவோர்களை பயன்படுத்தி, புதிய இந்தியாவை உருவாக்க கனவு கண்டார். தற்போது, புதிய தொழில் நிறுவனங்களுக்கான தேசிய தினமாக அறிவிக்கப்பட்டுள்ள ஜனவரி 16-ம் தேதி, நாட்டில் புதுமையான புதிய தொழில் நிறுவனங்கள் தொடங்குவதற்கான ஒரு செயல் திட்டம் உருவாக்கப்பட்டது. அடுத்த 6 ஆண்டுகளில், புதிய தொழில் நிறுவனங்களின் 3-வது பெரிய நாடாக இந்தியா உருவாக இந்த செயல்திட்டம் வழிகாட்டியுள்ளது. ஆரம்பக்கட்டத்தில், பத்தாயிரம் புதிய தொழில்நிறுவனங்கள் 808 நாட்களில் அங்கீகரிக்கப்பட்டாலும், தற்போது, பத்தாயிரம் புதிய தொழில்நிறுவனங்கள் 156 நாட்களிலேயே அங்கீகரிக்கப்பட்டுள்ளன என்பது குறிப்பிடத்தக்கது. நாளொன்றுக்கு 80-க்கும் மேற்பட்ட புதிய தொழில்நிறுவனங்களுக்கு அங்கீகாரம் அளிக்கப்படுவதால், அவற்றின் எதிர்காலம் நம்பிக்கையையும், உத்வேகத்தையும் அளிப்பதாக உள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1847658
பெட்ரோலியம் மற்றம் இயற்கை எரிவாயு அமைச்சகம்
தினசரி நான்காயிரம் மெட்ரிக் டன்னுக்கும் அதிகமான திரவ மருத்துவ ஆக்சிஜனை எஃகு ஆலைகள் தொடர்ந்து விநியோகித்து வருகின்றன - நேற்று மட்டும் இந்த அளவு 4435 மெட்ரிக் டன்னை எட்டியது
கொவிட் பராமரிப்பு மையங்களில் 12,000 ஆக்சிஜன் படுக்கைகளை பெட்ரோலியம் மற்றும் எஃகு துறை நிறுவனங்கள் ஏற்பாடு செய்து வருகின்றன
நாடு முழுவதும் உள்ள பொது மற்றும் தனியார் துறையை சேர்ந்த எஃகு ஆலைகள் உயிர்காக்கும் திரவ மருத்துவ ஆக்சிஜனை தொடர்ந்து விநியோகித்து வருகின்றன. எஃகு, பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதானின் வழிகாட்டுதலின் படி, கொவிட் பெருந்தொற்றை எதிர்த்துப் போராடுவதற்கும், மக்களுக்கு நிவாரணம் வழங்குவதற்கும் பல்வேறு நடவடிக்கைகளை அவை எடுத்துள்ளன.
பெட்ரோலியத் துறையுடன் இணைந்து, ஒரு நாளைக்கு சுமார் 10 ஆயிரம் மெட்ரிக் டன் என்ற அளவில், நாட்டின் திரவ மருத்துவ ஆக்சிஜன் தேவையில் பெரும்பங்கை அவை பூர்த்தி செய்து வருகின்றன. 2021 ஏப்ரல் 1 அன்று ஒரு நாளைக்கு 538 மெட்ரிக் டன்னாக இருந்த எஃகு ஆலைகளின் திரவ மருத்துவ ஆக்ஸஜன் விநியோகம், ஒரு நாளைக்கு நான்காயிரம் மெட்ரிக் டன்னுக்கும் அதிகமாக அதிகரித்துள்ளது. மே 16 அன்று 4314 மெட்ரிக் டன் உற்பத்தி செய்திருந்த நிலையில் மே 17 அன்று இந்த அளவு 4435 மெட்ரிக் டன் திரவ மருத்துவ ஆக்சிஜன் ஆக உயர்ந்தது. செயிலில் இருந்து 1485 மெட்ரிக் டன், ஆர் ஐ என் எல்லில் இருந்து 158 மெட்ரிக் டன், டாட்டாவில் இருந்து 1154 மெட்ரிக் டன், ஏ எம் என் எஸ்ஸில் இருந்து 238 மெட்ரிக் டன், ஜே எஸ் டபிள்யுவில் இருந்து 1162 மெட்ரிக் டன் இதில் அடங்கும்.
திரவ மருத்துவ ஆக்சிஜன் உற்பத்தியை அதிகரிப்பதற்காக பல்வேறு நடவடிக்கைகளை எஃகு ஆலைகள் தொடர்ந்து எடுத்து வருகின்றன.
பெட்ரோலியம் துறையைப் பொருத்தவரை, தினசரி 1150 திரவ மருத்துவ ஆக்சிஜனை ரிலையன்ஸ் நிறுவனத்தின் ஜாம்நகர் சுத்திகரிப்பு ஆலை, இந்தியன் ஆயில் கார்ப்பரேஷன் நிறுவனத்தின் பானிப்பட் சுத்திகரிப்பு ஆலை மற்றும் பாரத் பெட்ரோலியம் நிறுவனத்தின் கொச்சி மற்றும் பினாவில் உள்ள சுத்திகரிப்பு ஆலைகள் வழங்கி வருகின்றன. சுகதார சவால்களை சிறப்பான முறையில் எதிர்கொள்வதற்காகவும் உயிர்களை காப்பாற்றுவதற்காகவும் தம்மாலான அனைத்து முயற்சிகளையும் எண்ணெய் சுத்திகரிப்பு ஆலைகள் மற்றும் எஃகு நிறுவனங்கள் தொடங்க எடுத்து வருகின்றன.
தீவிர சிகிச்சை மற்றும் அவசரகால மருத்துவ உள்கட்டமைப்பை வலுப்படுத்துவதற்காக, நாடு முழுவதும் உள்ள கொவிட் பராமரிப்பு மையங்களில் 12,000 ஆக்சிஜன் படுக்கைகளை போர்க்கால அடிப்படையில் பெட்ரோலியம் மற்றும் எஃகு துறை நிறுவனங்கள் ஏற்பாடு செய்து வருகின்றன. தனது ஆலைகளில் உற்பத்தி செய்யப்படும் ஆக்சிஜனை பயன்படுத்திக்கொள்ளும் வகையில் நாடு முழுவதும் 8,500 ஆக்சிடென்ட் படுக்கைகளை நிறுவும் பணியில் எஃகு துறை ஈடுபட்டுள்ளது. பாரத் பெட்ரோலியம் நிறுவனத்தின் பினா சுத்திகரிப்பு ஆலை, இந்தியன் ஆயில் நிறுவனத்தின் பானிபட் சுத்திகரிப்பு ஆலை, பாரத் பெட்ரோலியம் நிறுவனத்தின் பொது சுத்திகரிப்பு ஆலை, எச் எம் ஈ எல் பதிந்தா சுத்திகரிப்பு ஆலை மற்றும் சென்னை பெட்ரோலியம் கார்ப்பரேஷன் நிறுவனத்தின் சென்னை சுத்திகரிப்பு ஆலை ஆகியவற்றில் உருவாக்கப்பட்டு வரும் இத்தகைய வசதிகளின் மூலம் திரவ மருத்துவ ஆக்சிஜன் நீண்ட தூரம் எடுத்துச் செல்வது தவிர்க்கப்படும். கொச்சி மற்றும் பானிபட் சுத்திகரிப்பு ஆலைகள் மற்றும் ஹிஸார் எஃகு ஆலையில் கொவிட் பராமரிப்பு மையங்கள் சமீபத்தில் பயன்பாட்டுக்கு வந்துள்ளன.
பிரதமர் அலுவலகம்
டபிள்யூஎச்ஓ டைரக்டர் ஜெனரலின் குளோபல் ஹெல்த் லீடர்ஸ் விருததைப் பெற்ற ஆஷா பணியாளர்கள் குழுவுக்கு பிரதமர் மோடி பாராட்டு
ஆஷா எனப்படும் அங்கீகாரம் பெற்ற சமூகநல ஆர்வலர்களுக்கு உலக சுகாதார அமைப்பின், டைரக்டர் ஜெனரலின் குளோபல் ஹெல்த் லீடர்ஸ் விருது வழங்கப்பட்டுள்ளது.
இதுகுறித்து தனது மகிழ்ச்சியை வெளிப்படுத்தியுள்ள பிரதமர் மோடி, ஆரோக்கியமான இந்தியாவை உருவாக்குவதில் ஆஷா பணியாளர்கள் முன்னணியில் இருப்பதாக தெரிவித்துள்ளார். ஆஷா பணியாளர்களின் அர்ப்பணிப்பு உணர்வும், உறுதிப்பாடும் போற்றத்தக்கது எனவும் பிரதமர் மோடி கூறியுள்ளார்.
உலக சுகாதார அமைப்பின் டுவிட்டுக்கு பதிலளிக்கும் விதமாக பிரதமர் மோடி தனது டுவிட்டர் செய்தியில், “ஆஷா பணியாளர்களின் ஒட்டுமொத்த குழுவுக்கும், உலக சுகாதார அமைப்பின் தலைமை இயக்குநர் குளோபல் ஹெல்த் லீடர்ஸ் விருது அளிக்கப்பட்டிருப்பது மகிழ்ச்சி. ஆஷா பணியாளர்கள் அனைவருக்கும் வாழ்த்துகள். ஆரோக்கியமான இந்தியாவை உருவாக்குவதில் அவர்கள் முன்னணியில் உள்ளனர். அவர்களி்ன் அர்ப்பணிப்பும், உறுதிப்பாடும் போற்றத்தக்கது”.
தொழிலாளர் மற்றும் வேலைவாய்ப்பு அமைச்சகம்
மத்திய தொகுப்புப் பணியாளர்களுக்கு குறைந்தபட்ச ஊதிய விகிதம் மாற்றம்
மத்திய அரசின் பல்வேறு துறைகளில் தினக்கூலி அடிப்படையில் பணியாற்றும் பணியாளர்களுக்கான குறைந்தபட்ச ஊதிய விகிதத்தை மாற்றியமைத்து, மத்திய தொழிலாளர் நலன் மற்றும் வேலைவாய்ப்புத் துறை அறிவிப்பு வெளியிட்டுள்ளது. மாற்றியமைக்கப்பட்ட அகவிலைப்படி உயர்வுகள் 01.10.2021 முதல் நடைமுறைக்கு வரும் என தெரிவிக்கப்பட்டுள்ளது.
இந்த உயர்வு மூலம் நாடு முழுவதும் சாலைக் கட்டுமானப் பணி, விமான ஓடுதள கட்டுமானப் பணி மற்றும் கட்டிடப் பணிகள், துப்புரவு பணிகள், சுமை ஏற்றி இறக்குதல், காவலர் போன்ற பணியாற்றும் சுமார் 1.5 கோடி தொழிலாளர்கள் பயனடைவார்கள் என மத்திய தொழிலாளர் நலன் மற்றும் வேலைவாய்ப்புத் துறை அமைச்சர் திரு.பூபேந்தர் யாதவ் கூறியுள்ளார்.
“அனைவரும் இணைவோம் அனைவரும் உயர்வோம் அனைவரின் நம்பிக்கையைப் பெறுவோம் அனைவரும் முயற்சிப்போம்” என்ற பிரதமரின் தொலைநோக்குப் பார்வைக்கு ஏற்ப இந்த ஊதிய உயர்வு வழங்கப்படுவதாகவும் அமைச்சர் தெரிவித்துள்ளார். மேலும் தேச நிர்மாணத்திற்காக பாடுபடும் தொழிலாளர்கள் அனைவருக்கும் தமது தீபாவளி நல்வாழ்த்துகளையும் திரு.பூபேந்தர் யாதவ் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1767465
குடியரசுத் தலைவர் செயலகம்
குடியரசுத்தலைவர் மே 4 முதல் 6 வரை ஒடிசாவுக்குப் பயணம் செய்கிறார்
குடியரசுத்தலைவர் திருமதி திரௌபதி முர்மு அவர்கள் மூன்று நாள் அரசுமுறைப் பயணமாக மே 4 முதல் 6 வரை ஒடிசா மாநிலத்தின் ராய்ரங்பூர், பஹத்பூர் மற்றும் பரிபடா மாவட்டங்களுக்குச் செல்கிறார்.
குடியரசுத்தலைவர் மே 4ம் தேதியன்று, பஹத்பூரில் திறன் பயிற்சி மையம் மற்றும் சமுதாய மையம் ஆகியவற்றிற்கு அடிக்கல் நாட்டுகிறார். அதனைத்தொடர்ந்து ஹட்பத்ராவில் உள்ள பிரம்ம குமாரிகள் மையம் ஒருங்கிணைக்கும் போதைப் பழக்கத்திலிருந்து ஒடிசாவை மீட்கும் ‘அடிக்ஷன் ஃப்ரீ ஒடிசா’ எனும் பிரச்சாரத்தைத் தொடங்கி வைக்கிறார். அன்று மாலை ராய்ரங்பூர் நகராட்சி மைதானத்தில் பொதுமக்கள் அளிக்கும் வரவேற்பு நிகழ்ச்சியில் கலந்துகொள்கிறார்.
மே 5ம் தேதி குடியரசுத்தலைவர், பண்டிட் ரகுநாத் முர்மு அவர்களின் பிறந்த நாளில் அன்னாருக்கு அஞ்சலி செலுத்துகிறார். பின்பு சிமிலிபல் சரணாலயத்திற்கு செல்கிறார்.
குடியரசுத்தலைவர் அவர்கள் மே 6ம் தேதி, மஹாராஜா ஸ்ரீராம் சந்திரா பஞ்ஜா தியோ பல்கலைக்கழகத்தின் 12வது பட்டமளிப்பு விழாவில் கலந்துகொண்டு சிறப்பிக்கிறார்.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தர நிர்ணய அமைவனம் மூன்று தரநிலைகளை மின்னணு துறையில் வெளியிட்டுள்ளது
இந்திய தர நிர்ணய அமைவனம் மூன்று தரநிலைகளை மின்னணு துறையில் வெளியிட்டுள்ளது
முதலாவதாக,  தரநிலை - செயற்கைக்கோள் ட்யூனர் வசதி கொண்ட டிஜிட்டல் தொலைக்காட்சி.
இத்தரநிலையில் தயாரிக்கப்படும் தொலைக்காட்சிகளின் மூலம், வீட்டின் சுவற்றில் அல்லது கூரையில் டிஷ் ஆண்டனாக்களை வைத்து ரேடியோ அல்லது தொலைக்காட்சியில் இணைத்து, இலவசமாக வழங்கப்படும் சேனல்களை காணலாம்
இதனால் தூர்தர்ஷன் போன்ற இலவச சேனல்களைக் காண நேயர்களுக்கு செட்டாப் பாக்ஸ் தேவைப்படுவதில்லை.
இரண்டாம்  தர நிலை - சீ வகை கேபிள் களுக்கான யூஎஸ்பி தரநிலை.
இதன் மூலம் தொலைபேசி மற்றும் மடிக்கணினி போன்ற எல்லா இயந்திரங்களுக்கும் ஒரே வகையான சீ வகை கேபிள்களை பயன்படுத்தலாம். இதனால் நாட்டின் மின்னணு கழிவுகள் குறைந்து பொதுமக்களுக்கும் தேவையற்ற செலவை குறைத்து நிலையான அபிவிருத்திக்கான பாதையில் நம்மை கொண்டு செல்லும்
மூன்றாம்  தரநிலை - வீடியோ கண்காணிப்பு அமைப்புகளுக்கான இந்திய தரநிலைகள்.
வீடியோ கண்காணிப்பு அமைப்புகள் தற்போதைய தொழில்நுட்ப காலகட்டங்களில் மிகவும் அத்தியாவசியமான தேவையானது. இது பல விபரீத சம்பவங்களில் ஆதாரமாக விளங்கலாம். ஆனால், இது குறித்த குழப்பங்கள் பொதுமக்களுக்கு இருப்பதாலும், இதை பயன்படுத்தும் தயக்கம் பல பேருக்கு இருப்பதாலும் இதனை தவிர்க்க வீடியோ கண்காணிப்பு அமைப்புகளுக்கான கேமரா போன்ற கருவிகள், அமைப்பு தேவைகள் மேலும் பொருத்துவதற்கான விதிமுறைகள் ஆகியவை குறித்த விரிவான தகவலை இத்தரநிலையில் வழங்கியுள்ளது இந்திய தர நிர்ணய அமைவனம்.
பஞ்சாயத்து ராஜ் அமைச்சகம்
ஸ்வாமித்வா திட்ட செயல்பாட்டின் வளர்ச்சி நிலை: மத்திய அரசு ஆய்வு
ஸ்வாமித்வா திட்டம் மற்றும் மின்னணு பஞ்சாயத்து திட்டங்களின் அமலாக்கம் குறித்து மத்திய பஞ்சாயத்து ராஜ் மற்றும் ஊரக மேம்பாட்டு அமைச்சர் திரு கிரிராஜ் சிங், பஞ்சாயத்து ராஜ் இணையமைச்சர் திரு கபில் மொரேஷ்வர் பாட்டில் ஆகியோர் ஆய்வு செய்தனர். வேளாண் மற்றும் விவசாயிகள் நலன், மீன்வளம், கால்நடை மற்றும் பால்வளம், ஊரக மேம்பாடு, ஜல் சக்தி, நுகர்வோர் விவகாரங்கள், உணவு மற்றும் பொது விநியோகம் உள்ளிட்ட இதர அமைச்சகங்களுடன் ஒருங்கிணைந்து பஞ்சாயத்து ராஜ் அமைப்பை வலுப்படுத்துவதற்கு நடவடிக்கைகளை மேற்கொள்ளலாம் என்று திரு கிரிராஜ் சிங் கூறினார்.
75-ஆவது சுதந்திர தினம் 2022-ஆம் ஆண்டு கொண்டாடப்படவுள்ள நிலையில், கிராமசபை கூட்டங்கள் நிறுவனமயமாக்கப்படலாம் என்றும், இதுபோன்ற கூட்டங்களில் விரிவான கலந்துரையாடல்களில் கவனம் செலுத்தலாம் என்றும் அவர் விருப்பம் தெரிவித்தார்.
பஞ்சாயத்து ராஜ் அமைப்புகளுடனான தமது அனுபவங்களைப் பகிர்ந்து கொண்ட இணையமைச்சர் திரு கபில் மொரேஷ்வர் பாட்டில், பஞ்சாயத்துகள் தங்களது சொந்த வருவாயை அதிகரிப்பதற்கான தேவையை கோடிட்டுக் காட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735069